text: প্রকাশিত: ২১ অক্টোবর ২০২০ বুধবার, ০১:০০ পিএম
  ৩৫ কোটি টাকার অবৈধ সম্পদ অর্জনের প্রমাণের থাকায় দুই মামলায় ক্যা‌সি‌নো কা‌ণ্ডের অন্যতম হোতা গেণ্ডা‌রিয়া থানা আওয়ামী লীগের বহিষ্কৃত সহ-সভাপ‌তি এনামুল হক এনু ও যুগ্ম সম্পাদক রুপন ভূঁইয়ার জামিন নামঞ্জুর করেছেন আদালত। সেই সঙ্গে দুই মামলার বিচারকাজ শেষ না হওয়া পর্যন্ত তাদের কোনো ধরনের জামিন দেয়া হবে না বলেও জানান বিচারক। বুধবার (২১ অক্টোবর) পৃথক দুই মামলায় জামিন আবেদন করলে হাইকোর্টের বিচারক এ আদেশ দেন।
  এনুর মামলার এজাহারে বলা হয়, এনু ২১ কোটি ৮৯ লাখ ৪৩ হাজার টাকার জ্ঞাত আয় বহির্ভুত সম্পদ অর্জন করেছেন। আর রুপন ভূঁইয়ার বিরুদ্ধে মামলা‌র এজাহারে বলা হয়, রুপন অসৎ উদ্দেশে অবৈধ পন্থায় নামে-বেনামে ১৪ কোটি ১২ লাখ ৯৫ হাজার ৮৮২ টাকার জ্ঞাত আয় বহির্ভুত সম্পদ অর্জন করেছেন।
  এর আগে, গত ১৫ জুন পৃথক মামলায় দুই ভাইয়ের জামিন আবেদন নামঞ্জুর করেছিলেন ঢাকার মহানগর সি‌নিয়র স্পেশাল জজ কেএম ইমরুল কা‌য়েশ। এরপর তারা হাইকোর্টে জামিন আবেদন করেছিলেন।